MT
3.5.2023
Il-Ġurnal Uffiċjali tal-Unjoni Ewropea
C 156/37
4.2.2 Proprjietajiet Il-ġobon għandu qoxra granulari mnixxfa, safra tagħti fil-kannella għal kannella, u sawra iebsa għal lixxa.
Għandu lewn l-avorju.
Meta jitqatta’, il-ġobon għandu toqob tondi żgħar distribwiti b’mod indaqs iżda skarsi, b’daqs ta’ madwar piżella, matti għal ileqqu.
Ġeneralment it-toqob ikunu tondi b’daqs ta’ piżella.
It-togħma tiegħu hija ħafifa u ssir pikkanti b’iktar tqaddim.
Skont il-grad ta’ sajran, il-karatteristiċi deskritti jistgħu jkunu ftit jew wisq qawwija, mingħajr ma jaffettwaw jew jibdlu l-immaġni ġenerali tal-“Vorarlberger Alpkäse”.
Il-“Vorarlberger Alpkäse” jista’ jiġi kkummerċjalizzat f’porzjonijiet ta’ qisien differenti.
Raġunijiet Il-kliem “FiDM ta’ aktar minn 45 %” tħassar mingħajr sostituzzjoni minħabba li ma kienx meħtieġ fid-dawl tarrekwiżiti legali eżistenti.
Il-formulazzjoni, li parti minnha tiġi mill-Ispeċifikazzjoni tal-Prodott u li parti minnha ġiet miżjuda, saret aktar preċiża sabiex ġiet iċċarata u mtejba l-kompletezza tad-deskrizzjoni tal-prodott, u b’hekk il-korp ta’ spezzjoni ngħata parametri tal-prodott aktar preċiżi u affidabbli li bihom ikun jista’ jiżgura l-kwalità tal-prodott.
Il-perjodu ta’ maturità minimu wkoll ġie ddefinit b’mod aktar preċiż u għalhekk ġie ċċarat.
Is-sitwazzjoni tas-suq u tal-bejgħ, bix-xejra lejn ġobon li jkun ġie msajjar għal żmien itwal, tirrikjedi tolleranza akbar f’termini tal-għoli tal-forma u l-piż tal-ġobniet tondi individwali.
Għalhekk il-piż żdied għal massimu ta’ 40 kg.
Din il-bidla ma għandhiex effetti negattivi jew ma tinfluwenzax il-kwalità tal-“Vorarlberger Alpkäse”.
2.
Prova tal-oriġini
Il-kummenti preċedenti relatati mal-istorja tal-prodott taħt il-punt 5(d) (Prova tal-oriġini) tal-Ispeċifikazzjoni talProdott oriġinali, li kellhom jiġu ppreżentati f’dan il-punt meta ġiet rikonoxxuta d-denominazzjoni inkwistjoni, issa tmexxew għall-punt 4.6 (Rabta maż-żona ġeografika).
Minflokhom, ġew inklużi dispożizzjonijiet speċifiċi għassettur dwar l-iżgurar tat-traċċabilità taħt il-punt 4.4 (Prova tal-oriġini) tal-Ispeċifikazzjoni tal-Prodott emendata: “L-assoċjazzjoni tal-applikanti żżomm reġistru ta’ produtturi li fih tiġi elenkata kull Sennalpe (kabina tal-Alpi) fejn jiġi prodott il-‘Vorarlberger Alpkäse’ fiż-żona ġeografika, flimkien mal-isem tal-muntanja tal-Alpi u l-indirizz ta’ kuntatt.
Is-Sennalpe għandha tissottometti applikazzjoni speċifika lill-assoċjazzjoni tal-applikanti sabiex tiġi inkluża f’dan ir-reġistru.
It-trasport ulterjuri tal-ħalib użat minn maħleb tal-ġobon Alpin approvat għal ieħor fiż-żona definita huwa permess.
Sabiex tiġi żgurata t-traċċabilità, il-kwantità ta’ ħalib ittrasportat trid tiġi ddokumentata permezz ta’ nota ta’ konsenja.
Sabiex tiġi żgurata t-traċċabilità tal-‘Vorarlberger Alpkäse’ lil hinn mill-ktajjen tal-provvista, tinħareġ marka talkaseina mill-assoċjazzjoni tal-applikant fuq talba.
Din tinkludi numru tas-serje.
Il-marka tal-kaseina li għandha tintuża tinkludi t-test li ġej: ‘G.U.-VBG ALPKAESE XXXXXX’ Għal kull ġobna tonda li tiġi prodotta, is-Sennalpe jeħtiġilha twaħħal marka tal-kaseina li jkun fiha n-numru tas-serje qabel jiġi ppressat il-ġobon u tniżżilha fir-rapport ta’ produzzjoni ta’ kuljum.
Ir-rapport ta’ produzzjoni ta’ kuljum jiddokumenta wkoll id-data tal-produzzjoni, il-kwantità ta’ ħalib ipproċessat, it-temperatura tat-tisħin u l-għadd ta’ ġobniet prodott f’dak il-jum.
Il-konformità mal-perjodu ta’ maturazzjoni tista’ tiġi ttraċċata permezz tar-rekords/tallott tal-produzzjoni.
Il-ġobon jista’ wkoll jiġi mmaturat u jinħażen f’kantini tas-sajran reġjonali f’altitudnijiet aktar baxxi fiż-żona definita.
Meta tbigħ il-‘Vorarlberger Alpkäse’, is-Sennalpe jeħtiġilha żżomm rekords li jippermettu t-traċċabilità (eż. noti ta’ konsenja/lottijiet).”